Opis poslova

# Uvod

DOOR je u sklopu projekta „Participativno upravljanje prirodnim resursima“ financiranog sredstvima Europske unije i Ureda za udruge Vlade RH, koji se provodi u sklopu IPA 2012 Jačanje lokalnih partnerstava za otvorenu vlast i borbu protiv korupcije u odgovornom upravljanju prirodnim resursima (dalje u tekstu: Projekt), pokrenuo postupak nabave usluge provedbe istraživanja stavova javnosti o transparentnost i otvorenosti lokalne uprave i lokalnih politika za upravljanje javnim dobrima.

Da bi se pratio porast razine svijesti za vrijeme provedbe Projekta, istraživanje će biti provedeno na početku i na kraju projekta.

# Opis zadataka

Istražit će se razina svijesti i mišljenje stanovnika Grada Velike Gorice o:

* Lokalnim politikama gospodarenja prirodnim resursima
* Transparentnosti lokalne uprave i otvorenosti za sudjelovanje građana
* Važnosti participativnog upravljanja javnim resursima

Cilj anketnog istraživanja je utvrditi razinu svijesti stanovnika Grada Velike Gorice o postojećim politikama vezanim za upravljanje prirodnim resursima. Naglasak istraživanja vezan je za područje upravljanja šumama i vodama. Nadalje, provedbom anketnog istraživanja potrebno je i ocijeniti stav javnosti o transparentnosti lokalne uprave i mogućnostima uključivanja zainteresiranih građana u lokalne procese javnih politika.

Rezultati anketnog istraživanja bit će korišteni za mjerenje uspješnosti provedbe aktivnosti u okviru projekta „Participativno upravljanje prirodnim resursima“ kojima je naglasak na uključivanju javnosti u procese upravljanja prirodnim resursima na području Grada Velike Gorice te na informiranju javnosti o ključnim temama vezanim uz upravljanje prirodnim resursima. Iz tog razloga istraživanje će se provesti i po završetku provedbe spomenutih projektnih aktivnostima da bi se mogao izmjeriti napredak.

Ponovljeno, završno anketno istraživanje koristit će istu metodologiju i baterije pitanja kao u inicijalnom istraživanju te će se provesti na istom uzorku. Po provedbi drugog, završnog istraživanja provesti će se analiza promjena razine svijesti i mišljenja stanovnika Grada Velike Gorice u odnosu na početno stanje utvrđeno inicijalnim istraživanje.

Od izvođača se očekuje

1. Definiranje uzorka ispitanika adekvatnog za područje Grada Velike Gorice koje broji 63.517 stanovnika; Izvođač je dužan osigurati kompetentnog ključnog ekspert koji će biti zadužen za definiranje adekvatnog reprezentativnog uzorka sukladno pravilima struke:
* stratificirani slučajni uzorak punoljetnih građana s područja Grada Velike Gorice uvažavajući osnovna demografska obilježja;
* minimalno 500 ispitanika;
1. Definiranje indikatora za mjerenje razine svijesti o zadanim temama- izrada i definiranje baterija pitanja po zadanim temama s pripadajućim mogućim odgovorima; Izvođač je dužan osigurati kompetentnog ključnog ekspert koji će biti zadužen za definiranje indikatora te utvrđivanje cjelokupne metodologije i dinamike provedbe anketnog istraživanja s pripadajućim baterijama pitanja (on-line, telefonski, terenski, kombinirano i sl.);
2. Provedba inicijalnog istraživanja na definiranom uzorku ispitanika i izrada izvješća;
3. Provedba završnog istraživanja s ponovljenim baterijama pitanja i metodologijom utvrđenom za inicijalno istraživanje, na definiranom uzorku ispitanika i izrada izvješća kojim se analizira dinamika promjene razine svijesti i mišljenja stanovnika Grada Velike Gorice u odnosu na rezultate inicijalnog istraživanja;
4. Redovita komunikacija telefonom, e-mailom i osobnim kontaktom s članovima projektnog tima „Participativno upravljanje prirodnim resursima“ sukladno uputama DOOR-a;
5. Revidiranje inicijalnog i završnog izvještaja sukladno komentarima zaprimljenim od Društva za oblikovanje održivog razvoja unutar 14 dana od zaprimanja;

Očekivani rezultati, rokovi i prateći materijali:

|  |  |  |  |
| --- | --- | --- | --- |
|  | **Rok** | **Rezultat** | **Prateći materijal** |
| Ad 1 | 15/02/2016 | Osmišljeno istraživanje | Dokument: Metodologija provedbe istraživanja s definiranim baterijama pitanja, uzorkom ispitanika i načinom provedbe; |
| Ad 2 | 01/04/2016 | Provedeno inicijalno istraživanje |  / |
| Ad 3 | 15/04/2016 | Izrađen inicijalni izvještaj | Izvještaj o rezultatima provedbe inicijalnog anketnog istraživanja |
| Ad 4 | 15/09/2017 | Provedeno završno anketno istraživanje | / |
| Ad 5 | 30/09/2017 | Izrađen završni izvještaj | Izvještaj o rezultatima provedbe završnog anketnog istraživanja s analizom utvrđenih promjena u odnosu na inicijalni izvještaj |

Procijenjena vrijednost bez pdv-a: 9.000 eura odnosno 68.436,00 kn

(preračunato po srednjem tečaju HNB na dan uplate prve rate projektnih sredstava, 1 eur = 7,604 kn).

PDV se ne obračunava jer se usluga financira iz sredstava Europske unije.